Survisarja - Ep24

Survisarja - Ep24 - Kohti kylää on Survisarjan kahdeskymmenesneljäs jakso, joka on julkaistu 26.10.2016 ja jolla on pituutta 33 minuuttia 33 sekuntia.

Jaksossa Wildeem ja Pormestari Tane tutkivat Kolovuoren kylää ja päätyvät myös kylän alla oleviin viemäreihin.

## Tapahtumat

Jakson alussa Wildeem muistuttaa, että hänellä on pieniä taukoja sarjan julkaisun kanssa johtuen kiireistä. Hän myös kertoo, että noita Elisabeth Korpinotko on perustanut Youtube-kanavan, jonka ensimmäisellä videolla Elisabeth kertoo hänen ja Tanen ikimuistoisesta illasta.

Tane kuuntelee vieressä ja Wildeem alkaa selittämään, että Elisabeth on tehnyt vain kokkausvideoita, jotta Elisabethin video ei paljastuisi Tanelle.

Tane ja Wildeem tekevät lähtöä, ja Elisabeth lupaa auttaa heitä milloin tahansa. Ennen Wildeemin ja Tanen lähtöä Elisabeth kertoo lähtevänsä käsittelemään erästä sikaa.

Wildeem yrittää Tanea saada paljastamaan hänen tunteista Elisabethia kohtaan. Ennen kuin Tane ehtii vastaamaan, Wildeem hyppää luutakiitoradalta alas veteen Tanen seuratessa lopulta perässä.

He kulkevat kylää vartioivien rautasoturien luo ja antavat yhdelle niistä sinitomua. Rautasoturi kiittää lahjasta ja lupaa, että rautasoturit lähtevät kylästä aamuun mennessä. Wildeem kulkee rautasoturin ohitse ja zombi hyökkää hänen kimppuunsa.

Kun tilanne on ohitse, Wildeem kysyy jälleen Tanen ja Elisabethin välisistä asioista. Tane kuitenkin pakenee metsään ja käskee Wildeemiä tarkastamaan kylän turvallisuuden.

Wildeem kulkee ympäri kylää tutkaillen taloja ja pohdiskelee, millaista kylän elämä on mahtanut olla ja millaisia asukkaita kylässä onkaan voinut asua.

Wildeem päätyy korjaamaan sadon pelloilta, kun Tane palaa takaisin hänen luokseen. Tane ei löytänyt metsästä mitään erikoista. Tane ja Wildeem pohtivat, missä velho Solgaaronin etsimä vihje voisi olla. Tane nostaa esille kylän alla olevan viemäriverkoston, joka sopii kuvaukseen.

Wildeem ja Tane lähtevät kohti viemäreitä ja päätyvät tutkimaan tunneleita. Viemärissä he kohtaavat creeperin ja muita hirviöitä. Wildeem johdattaa pelokasta Tanea eteenpäin, kunnes he päätyvät tyrmän luo, jonne on lukittu Jorma, joka aikanaan pakeni Solgaaronin surmattua Jorman aviopuolison Irman. Jorma on kuitenkin vihreä ja örisee. Tane kertoo, että "Jorma on aina ollut kateellista tyyppiä, muttei koskaan kirjaimellisesti vihreä".

Tyrmän avain löytyy viemäritarkastaja Kanelin toimistosta, jonne Wildeem ja Tane löytävät lopulta. Tane menee sisälle tyrmään juttelemaan Jormalle, joka kuitenkin tekee Tanelle jotakin ja muuttaa pormestarin vihreäksi ja öriseväksi olioksi. Wildeem lukitsee Tanen ja Jorman tyrmään, jonka jälkeen hän lähtee etsimään Elisabethiä, jonka tietää voivan auttaa tilanteessa.

Wildeem pääsee takaisin kylään Jorman ja Irman vessan kautta. Kylässä Wildeemiä vastaan juoksee nopea sika, jota hän epäilee Ramoksi. Ramo kuitenkin katoaa näkyvistä.

Wildeem lopettelee videon hirviöiden hyökätessä, jonka takia Wildeem tekee paniikkikolon turvakseen.

## Nippelitieto

* Kylästä löytyy mm. Pirkko-Liisan maatila, Kirjakauppa Kirjalandia, Jorman ja Irman koti ja monia muita koteja.
* Wildeem epäilee hetken ajan Kanan olleen yksi Pirkko-Liisan maatilan kanoista.